NORAKSTS

|  |  |
| --- | --- |
| 30.04.2020. | Nr.7/8 |

###### GROZĪJUMI JELGAVAS PILSĒTAS DOMES 2020.GADA 3.APRĪĻA LĒMUMĀ NR.5/2 “PAR JELGAVAS PILSĒTAS PAŠVALDĪBAS ATBALSTU PAŠIZOLĀCIJAS IESPĒJU NODROŠINĀŠANAI”

 (ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 19.pantu, Ministru kabineta 2020.gada 12.marta rīkojumu Nr.103 “Par ārkārtējās situācijas izsludināšanu”, lai nodrošinātu atbalstu to personu ēdināšanai, kuras atrodas Jelgavas pilsētas pašvaldības nodrošinātā pašizolācijā sakarā ar Covid-19 izplatības ierobežošanas pasākumiem,

**JELGAVAS PILSĒTAS DOME NOLEMJ:**

Izdarīt Jelgavas pilsētas domes 2020.gada 3.aprīļa lēmumā Nr.5/2 “Par Jelgavas pilsētas pašvaldības atbalstu pašizolācijas iespēju nodrošināšanai” (turpmāk – lēmums) šādus grozījumus:

1. Izteikt lēmuma 1.3.apakšpunktu šādā redakcijā:

“1.3. ir noteikts trūcīgas vai maznodrošinātas personas statuss, vai personai noteikta invaliditāte, vai personu finansiāli ietekmējusi Covid - 19 izraisītā krīze;”.

1. Papildināt lēmumu ar 1.1punktu šādā redakcijā:

“1.1Sniegt atbalstu lēmuma 1.punktā noteiktajām personām, izmitināšanas laikā apmaksājot ēdināšanas izdevumus vai nodrošinot ēdināšanu 5,50 *euro* (pieci *euro* un 50 *centi*) bez PVN diennaktī personai, ja persona pati nespēj sev nodrošināt ēdināšanu.”

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 30.aprīlī